Montpellier Handball

**Montpellier Agglomération Handball** ili **MAHB** (skraćeno **Montpellier Handball** ili **MHB**) je francuski rukometni klub iz Montpelliera, osnovan 1982. godine. Montpeiller od 1992. igra u francuskoj Division 1 i od tada je najuspješnija momčad lige. Dvorana kluba, Palais des sports René Bougnol, prima 3,000 ljudi. Aktualni su prvaci Francuske pod vodstvom trenera Patricea Canayera.

## Historija

Klub je osnovan 1982. godine kao **Cosmos Montpellier** i svake je godine postizao sve bolje i bolje rezultate da bi u sezoni 1986./1987. prešao iz departmanske lige u 4. državnu ligu. Godine 1987. klub mijenja ime u **Montpellier La Paillade Sport Club** i postaje prvak 3. lige, čime si je osigurao prelazak u 3. francusku rukometnu ligu.

Nakon dvije godine u trećoj ligi, Montpellier 1989. postaje prvak, mijenja ime u **Montpellier Handball** i prelazi u drugu ligu, odnosno Divison 2 (National 1B). Godine 1991. trenersku klupu preuzima Guy Petitgirard i momčad iste te sezone osvaja i Division 2 i tako prvi put, 1992. godine, prelazi u Division 1. Nakon prve sezone u kojoj su bili 5., druge u kojoj su bili 3., Montpellier je već u svojoj trećoj sezoni u prvoj ligi osvojio svoj prvi naslov prvaka. Predsjednik kluba, Jean-Paul Lacombe, također provodi i brzu i efikasnu rekonstrukciju kluba koja uvelike pomaže i pridonosi sportskim uspjesima.

Uspjesi se nižu jedan za drugim, te su, uz titulu prvaka, igrači Montpelliera imali i prvi nastup u Kupu EHF-a tijekom sezone 1993./1994. kada su, kao i sljedeće sezone, došli do osmine finala. Godine 1994., Patrice Canayer, dotadašnji trener PSG Handballa, napušta dotadašnji klub i postaje trener Montpelliera. Sezona 1994./1995. donijela je Montpellieru prvu titulu prvaka koju su izborili u zadnjim trenutcima utakmice zadnjeg kola protiv OM Vitrollesa. Sljedeće dvije sezone Montpellier završava na četvrtom i trećem mjestu, koja su bila popraćena osminom finala Lige prvaka i četvrtfinalom Kupa EHF-a.

Od 1997. godine pa do 2006., Montpellier postaje najbolji i najdominantniji francuski klub. Igrači su osvojili čak 8 od 10 prvenstava, 7 od 10 kupova i 4 Liga kupa. U sezonana 2000./2001. i 2006./2007. bili su drugoplasirani. Tijekom sezone 2002./2003. Montpellier uspijeva doći do finala Lige prvaka gdje igra protiv Portland San Antonija. Nakon debalka u prvoj utakmici, u kojoj gube s čak 27:19, Montpellier pokazuje snagu u drugoj utakmici i sa nevjerojatnih 31:19 pobjeđuje Portland i tako, s ukupnim rezultatom 50:46 osvaja Ligu prvaka. Montpellier je tako postao prvi i, za sada, jedini francuski klub koji je osvojio Ligu prvaka.

Od 2007., Montpellier je osvojio još 2 prvenstva, kupa i Liga kupa, te bio u četvrtfinalu i osmini finala Lige prvaka. Iste te godine, dolazi do još jedne promjene imena. Dana 5. rujna 2007., Montpellier HB postaje **Montpellier Agglomération Handball**.

## Pregled po sezonama

## Trenutna momčad (sezona 2012./2013.)

**Trener**:  Patrice Canayer

## Poznati igrači
*  Joël Abati 
*  William Accambray 
*  Igor Anić 
*  Frédéric Anquetil 
*  Grégory Anquetil 
*  Cédric Burdet 
*  Patrick Cazal
*  Didier Dinart
*  Adrien Di Panda
*  Frédéric Dole
*  Jérôme Fernandez
*    Branko Karabatić
*  Luka Karabatić
*  Nikola Karabatić
*  Matej Gaber
*  Michaël Guigou
*   Andrej Golić 
*  Samuel Honrubia
*  Pascal Mahé
*  Bruno Martini
*  Philippe Médard
*  Daouda Karaboué
*  Thierry Omeyer 
*  Laurent Puigségur 
*  Mickaël Robin 
*  Stéphane Stoecklin
*  Richard Štochl
*  Semir Žužo 
*   Mladen Bojinović
*  Felipe Borges
*  Jure Dolenec
*  Dragan Gajić
*  Wissem Hmam
*  David Juříček
*  Diego Simonet
*  Sobhi Sioud
*  Jan Sobol
*  Issam Tej
*  Vid Kavtičnik
*   Rastko Stefanovič
*  Cristian Malmagro
*  Erlend Mamelund
*  Petar Metličić
*  Igor Čumak
*   Uroš Vilovski
*  Thomas Werner
*  Geir Sveinsson

## Vanjske veze
* Službena stranica kluba 
* Službena stranica navijača